CELEX: 62019TB0001
Language: hu
Date: 2019-06-27 00:00:00
Title: T-1/19. sz. ügy: A Törvényszék 2019. június 27-i végzése — CJ kontra az Európai Unió Bírósága („Intézményi jog — A Törvényszék és a Közszolgálati Törvényszék által befejezett ügyekre vonatkozó, az interneten nyilvánosan hozzáférhető dokumentumok — A névtelenség iránti utólagos kérelem — A kérelem teljesítésének az Európai Unió Bírósága általi elmulasztása — Intézményi mulasztás megállapítása iránti kereset — Állásfoglalás az eljárás folyamán — A jogvita tárgyának megszűnése — Okafogyottság”)

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/38
            
         
      A Törvényszék 2019. június 27-i végzése — CJ kontra az Európai Unió Bírósága
      (T-1/19. sz. ügy) (1)
      
      („Intézményi jog - A Törvényszék és a Közszolgálati Törvényszék által befejezett ügyekre vonatkozó, az interneten nyilvánosan hozzáférhető dokumentumok - A névtelenség iránti utólagos kérelem - A kérelem teljesítésének az Európai Unió Bírósága általi elmulasztása - Intézményi mulasztás megállapítása iránti kereset - Állásfoglalás az eljárás folyamán - A jogvita tárgyának megszűnése - Okafogyottság”)
      (2019/C 295/49)
      Az eljárás nyelve: angol
      
         Felek
      
      
         Felperes: CJ (képviselő: V. Kolias ügyvéd)
      
         Alperes: az Európai Unió Bírósága (képviselők: J. Inghelram, Á. Almendros Manzano, és V. Hanley-Emilsson meghatalmazottak)
      
         Az ügy tárgya
      
      Az EUMSZ 265. cikken alapuló, annak megállapítása iránti kérelem, hogy az Európai Unió Bírósága jogellenesen tartózkodott attól, hogy a Törvényszék és a Közszolgálati Törvényszék által befejezett ügyekre vonatkozó, nyilvánosan hozzáférhető dokumentumok tekintetében a felperes számára utólagosan névtelenséget biztosítson, illetve másodlagosan, jogellenesen tartózkodott attól, hogy olyan nem anonimizált változatokat készítsen, amelyek az internetes keresőmotor-szolgáltatók számára nem hozzáférhetőek.
      
         A végzés rendelkező része
      
      
                  1)
               
               
                  
                     A keresetről már nem szükséges határozni.
                  
               
            
                  2)
               
               
                  
                     A Törvényszék az Európai Unió Bíróságát kötelezi a költségek viselésére.
                  
               
            
         (1)  HL C 164., 2019.5.13.